Zincum

|}
**Zincum** est  elementum chemicum metallicum transitionis cui numerus atomicus **30** et nota **Zn** sunt. In grege duodecimo et periodo quarta systematis periodici ponitur. Eius massa atomica 65,41 valet (35 aut 36 neutrones et 30 protones) et eius configuratio electronica notatur 3d104s2. Temperatura qua liquidum fit: 420 gradus Celsiani. Qua gas fit: 907 gradus Celsiani. Massa per volumen: 7,14g/cm3. Gradus oxidationis solitus: +2 (cation Zn2+). Quinque isotopos stabiles habet.

In Telluris cortice zincum pro septuaginta quinque partibus per millionem (ppm) stat atque ita vicesimum quartum locum inter elementa obtinet.

## De naturalibus proprietatibus 
thumb|Zincum in sua forma pura est solidum, colore pallido cano 
Zincum est lucidum diamagneticum metallum. Color zinci inter album canumque alternat. In aëre, ut cuprum, tenui hydroxycarbonatis pellicula  (Zn2(OH)2CO3) induitur quae metallum interius a maiore oxidatione tuetur.

Metallum est durum fragileque in temperaturis plurimis, sed ductile inter 100 et 150 gradus Celsii fit. Super 200 gradus Celsii, metallum fragile fit, et verberando potest pulverari. Zincum est aequus electricitatis conductor. Ut metallo ei sunt humilia puncta fusionis ebullitionisque. Habet punctum fusionis ad 420 gradus Celsii et punctum ebullitionis ad 900 gradus Celsii.

Multae mixturae zincum continent, praesertim orichalcum, temperatio zinci cuprique. Alia metalla quae mixturas cum zinco creant sunt aluminium, stibium, bismuthum, aurum, ferrum, plumbum, hydrargyrum, argentum, stannum, magnesium, cobaltum, niccolum, tellurium natriumque. Etsi neque zincum neque zirconium sunt ferromagnetica mixtura ZrZn2 ferromagnetismum quendam sub 35 gradibus Kelvinis ostendit.

## In biologia 
Zincum est micronutrimentum ad omnes vitae formas sustinendas necessarium. Enzyma atomum zinci in parte reagente praebentia sunt communia in biochemia. Exemplum est dehydrogenasis alcoholis. Sed consumptio nimiae copiae zinci ataxiam, fatigationem, et defectum cupri gignere potest.

## De compositis 
Scitur compositiones binarias cum plurimis metalloidibus et omnibus nonmetallis praeter gasia nobilia exsistere. Oxidum ZnO est pulvis albus qui in solutione aquosa neutrali paene insolubilis est. Simul "amphoterum" (Latine 'utrumque') dicitur quia ut aluminium in solutionibus non minus cum basibus quam cum acidis reagit. Chalcogeniorum composita (ZnS, ZnSe et ZnTe) in electronica et optica utilia sunt. Scitur pnictogeniae (Zn3N2, Zn3P2, Zn3As2 et Zn3Sb2), peroxidum ZnO2, hydridum ZnH2 et carbidum ZnC2 exsistere. Intra omnia halida quattuor, ZnF2 adiunctam ionicissimam habet, et reliqua (ZnCl2, ZnBr2 et ZnI2) humilissimum punctum liquefactionis habent, et adiunctam covalentiorem habent.

In solutione paulum alkalica cum iontibus Zn2+ hydroxidum Zn(OH)2 ut praecipitatum album formatur. In solutione alkaliciore, cum grege hydroxylo reagit et anionta zincata ([Zn(OH)4]2−) formantur secundum reactionem infrascriptam:
: Zn(s) + 2 H2O(l) + 2 OH-(aq) → [Zn(OH)4]2−(aq) + H2(g)
Nitratum Zn(NO3)2, chloratum Zn(ClO3)2, sulfatum ZnSO4, phosphatum Zn3(PO4)2, molybdatum ZnMoO4, cyanidum Zn(CN)2, arsenitum Zn(AsO2)2, arsenatum Zn(AsO4)2·8H2O et chromatum ZnCrO4, quod est una ex paucis coloratis compositionibus zinci, sunt nonnullae inorganicae compositiones zinci. Exemplar simplicissimum organicae compositionis zinci est acetatum Zn(O2CCH3)2.

. Diethylzincum ((C2H5)2Zn) est reagitum in chemia synthetica. Anno 1848 ex reactione zinci et ethyl iodidi primo inventa est, et erat prima compositio sigma-vinculum inter metallum et carbonium capere nota. .

## De usu humano 
Miscebatur cum cupro ad orichalcum creandum in temporibus Romanorum (sestertii et dupondii in Augusti re nummaria ex orichalco fiebant) et  tractabatur in India ab anno 1200. Metallum purum in Europa ante finem saeculi 16mi notum non erat. Tractatio zinci non coepta est ante finem saeculi 17mi. Zincum est utile illinimentum ad impediendum chalybis corrosionem. Accumulatra interdum zincum usurpant, et orichalcum ex zinco cuproque fit. Zincum plerumque de sphalerita extrahitur, minerali naturali sulphidi zinci (ZnS). Primo sphaleritam calefaciunt atque ita oxidant et deinde magno calore oxidum cum carbonio fundunt secundum reactiones infrascriptas:

: 2 ZnS(s) + 3 O2(g) → 2 ZnO(s) + 2 SO2(g)
: ZnO(s)+ C(s) → Zn(l) + CO(g)

## Notae 
## Bibliographia 
* Chambers, William, et Robert Chambers. 1901. ''Chambers's Encyclopaedia: A Dictionary of Universal Knowledge.* Editio retractata. Londini et Edinburgh: J. B. Lippincott Company. http://books.google.com/?id=Rz8oAAAAYAAJ&printsec=toc.
* Cotton, F. Albert, Geoffrey Wilkinson, Carlos A. Murillo, et Manfred Bochmann. 1999. *Advanced Inorganic Chemistry.* Ed. 6a.  Novi Eboraci: John Wiley & Sons, Inc. ISBN 0-471-19957-5.
* Lide, David R., ed. 2006. *Handbook of Chemistry and Physics.* Ed. 87a. Boca Raton Floridae: CRC Press, Taylor & Francis Group. ISBN 0-8493-0487-3, http://books.google.com/?id=WDll8hA006AC&pg=PT893.
* Emsley, John. 2001. *Nature's Building Blocks: An A-Z Guide to the Elements.* Oxoniae: Oxford University Press. ISBN 0-19-850340-7. http://books.google.com/?id=j-Xu07p3cKwC.
* Greenwood, N. N., et A. Earnshaw. 1997. *Chemistry of the Elements.* Ed. 2a. Oxoniae: Butterworth-Heinemann. ISBN 0-7506-3365-4.
* Heiserman, David L. 1992. *Exploring Chemical Elements and their Compounds.* Novi Eboraci: TAB Books. ISBN 0-8306-3018-X. http://books.google.com/?id=24l-Cpal9oIC.
* Lehto, R. S. 1968. "Zinc." In *The Encyclopedia of the Chemical Elements,* ed. Clifford A. Hampel, 822–830. Novi Eboraci: Reinhold Book Corporation. LCCN 68-29938. ISBN 0-442-15598-0.
* Stwertka, Albert. 1998. *Guide to the Elements.* Ed. retractata. Oxoniae: Oxford University Press. ISBN 0-19-508083-1.
* United States National Research Council, Institute of Medicine. 2000 *Dietary Reference Intakes for Vitamin A, Vitamin K, Arsenic, Boron, Chromium, Copper, Iodine, Iron, Manganese, Molybdenum, Nickel, Silicon, Vanadium, and Zinc.* National Academies Press. http://www.nap.edu/catalog.php?record_id=10026.
* Weeks, Mary Elvira. 1933. *The Discovery of the Elements.* *Journal of Chemical Education.* ISBN 0-7661-3872-0.

## Nexus externi 
* Vicimedia communia plura habent quae ad zincum spectant
* Hoc elementum apud *Patreon: periodic videos''

Categoria:Elementa chemica
Categoria:Metalla transitionis